ಸುಸನ್ ಬೋಯ್ಲ್

**ಸುಸನ್ ಮ್ಯಾಗ್ಡಾಲೆನ್ ಬೊಯ್ಲ್** (೧ ಏಪ್ರಿಲ್ ೧೯೬೧ರಲ್ಲಿ ಜನನ), ಇವರು ಸ್ಕಾಟ್ಲೆಂಡಿನ ಗಾಯಕಿ ಆಗಿದ್ದು ದೂರದರ್ಶನದ ರಿಯಾಲಿಟಿ ಶೋ *ಬ್ರಿಟೆನ್ಸ್ ಗಾಟ್ ಟಾಲೆಂಟ್‌* ನಲ್ಲಿ ೧೧ ಏಪ್ರಿಲ್ ೨೦೦೯ರಲ್ಲಿ ಒಬ್ಬ ಸ್ಪರ್ಧಿಯಾಗಿ ಕಾಣಿಸಿಕೊಂಡು ಆ ಕಾರ್ಯಕ್ರಮದಲ್ಲಿ ''*  ಇಂದ "ಐ ಡ್ರೀಮ್ಡ ಅ ಡ್ರೀಮ್" ಹಾಡು ಹಾಡಿದಾಗ ಅಂತರರಾಷ್ಟ್ರೀಯ ಸಾರ್ವಜನಿಕರ ಗಮನಕ್ಕೆ ಬಂದರು.  ಅವರ ಮೊದಲನೆಯ ಧ್ವನಿಸುರುಳಿ ನವೆಂಬರ್ 2009ರಲ್ಲಿ ಬಿಡುಗಡೆಯಾಗಿ ಪ್ರಥಮ ಪ್ರವೇಶದಲ್ಲೇ ಜಗತ್ತಿನಾದ್ಯಂತ ಉತ್ತಮ-ಮಾರಾಟವಾಗುವ ಸಿಡಿ ಎಂದು ಮೊದಲನೆಯ ಸ್ಥಾನ ಪಡೆಯಿತು. ಅವರ ಪ್ರಭಾವಶಾಲಿ ಧ್ವನಿ ಹಾಗೂ ವೇದಿಕೆ ಮೇಲಿನ ಸರಳ ರೂಪದ ಅಭಿವ್ಯಕ್ತಿಯ ಕಾರಣದಿಂದ ಬೊಯೆಲ್‌ರತ್ತ ಜಗತ್ತಿನ ಆಸಕ್ತಿ ಗರಿಗೆದರಿತು.

ಅವರ ನಿರೂಪಣೆಯನ್ನು ನೋಡಿದ ಪ್ರೇಕ್ಷಕರ ಮೊದಲ ಅನಿಸಿಕೆ ಎಷ್ಟು ಪ್ರಭಾವಶಾಲಿಯಾಗಿತ್ತು ಎಂದರೆ, ಪ್ರೇಕ್ಷಕರು ಕಾರ್ಯಕ್ರಮ ನಡೆಯುವಾಗ ಹಾಗೂ ಮುಗಿದ ನಂತರ ಕೂಡ ನಿಂತು ಚಪ್ಪಾಳೆಯ ಮೂಲಕ ಶ್ಲಾಘಿಸಿದರು, ಈ ಪ್ರೇಕ್ಷಕರ ಸಂಭ್ರಮದ ಪ್ರತಿಕ್ರಿಯೆ ಅವರನ್ನು ಅಂತರರಾಷ್ಟ್ರೀಯ ಮಾಧ್ಯಮ ಹಾಗೂ ಅಂತರಜಾಲದಲ್ಲಿ ಅವರ ಕುರಿತು ಪ್ರತಿಕ್ರಿಯಿಸುವಂತೆ ಮಾಡಿತು.  ಧ್ವನಿ ಪರೀಕ್ಷೆಯ ಒಂಬತ್ತು ದಿನಗಳ ಒಳಗೆ, ಬೊಯೆಲ್‌ರ ವೀಡಿಯೋಗಳನ್ನು - ಕಾರ್ಯಕ್ರಮದ ವೀಡಿಯೋ, ಹಲವು ಸಂದರ್ಶನಗಳ ವೀಡಿಯೋ ಹಾಗೂ ಅವರ ೧೯೯೯ರ "ಕ್ರೈ ಮಿ ಅ ರಿವರ್"‌ನ ಪ್ರದರ್ಶನದ ವೀಡಿಯೋ - ೧೦೦ ಮಿಲಿಯನ್‌ಗಿಂತ ಹೆಚ್ಚು ಸಲ ವೀಕ್ಷಿಸಲಾಗಿತ್ತು.

*ಬಿಲ್‌ಬೋರ್ಡ್‌*  ಪ್ರಕಾರ, "*ಐ ಡ್ರೀಮ್ಡ್ ಅ ಡ್ರೀಮ್* ... ಆಗಮನವು, 1991ರಿಂದ ಸೌಂಡ್‌ಸ್ಕ್ಯಾನ್‌ 1991ರಿಂದ ಮಾರಾಟದ ಪಟ್ಟೀಕರಣ ಪ್ರಾರಂಭಿಸಿದಂದಿನಿಂದ ನೋಡಿದಾಗ ಇದು ಸ್ತ್ರೀ ಕಲಾವಿದೆಯೊಬ್ಬಳ ಪ್ರಾರಂಭಿಕ ಆಲ್ಬಂಗೆ ಅತ್ಯುತ್ತಮ ಪ್ರಾರಂಭಿಕ ವಾರವಾಗಿ ಮಾರ್ಪಟ್ಟಿತು".  ಆಲ್ಬಂಯಿಂದ ಹೊರತೆಗೆದ ಮೊದಲ ಪ್ರತ್ಯೇಕ ಹಾಡು ಜಾಗರ್/ರಿಚರ್ಡ್ಸ್‌ ಅವರ "ವೈಲ್ಡ್ ಹಾರ್ಸಸ್" ಹಾಡಿನ ಹೂದಿಕೆಯದಾಗಿತ್ತು.  ಮಾರಾಟದ ಬರೀ ಆರು ವಾರಗಳಲ್ಲೇ, ಇದು 2009ರ ಜಗತ್ತಿನಲ್ಲೇ ಹೆಚ್ಚು ಮಾರಾಟವಾಗುವ ಆಲ್ಬಂ ಆಯಿತು.

## ಆರಂಭಿಕ ಜೀವನ 
ಬೊಯೆಲ್‌ರವರು ಸ್ಕಾಟ್ಲೆಂಡ್‌ನ ಪಶ್ಚಿಮ ಲೊಥಿಯನ್‌ನಲ್ಲಿರುವ ಬ್ಲ್ಯಾಕ್‌ಬರ್ನ್‌ನಲ್ಲಿ, ಜನಿಸಿದ್ದರು. ಇವರ ತಂದೆ ಪ್ಯಾಟ್ರಿಕ್ ಬೊಯೆಲ್ ಒಬ್ಬ ಗಣಿಗಾರ, II ವಿಶ್ವ ಯುದ್ಧದಲ್ಲಿ ಯುದ್ಧದಲ್ಲಿದ್ದವ ಹಾಗೂ ಬಿಷಪ್‌ರ ಬ್ಲೇಜ್‌ನಲ್ಲಿ ಗಾಯಕ ಆಗಿದ್ದರು ಮತ್ತು ತಾಯಿ ಬ್ರಿಜೆಟ್ ಒಬ್ಬ ಸಂಕ್ಷಿಪ್ತ ಲಿಪಿ ಬೆರಳಚ್ಚುಗಾರರು ಆಗಿದ್ದರು. ಇವರಿಬ್ಬರೂ ಕೌಂಟಿ ಡೊನಗಲ್, ಐರ್‌‌ಲ್ಯಾಂಡ್‌ನಿಂದ ವಲಸೆಗಾರರಾಗಿ ಬಂದಿದ್ದರು. ನಾಲ್ಕು ಸಹೋದರರು ಹಾಗೂ ಆರು ಸಹೋದರಿಯರಲ್ಲಿ ಈಕೆ ಕಿರಿಯರಾಗಿದ್ದರು. ಬೊಯೆಲ್‌ರ ಜನನದ ಸಮಯದಲ್ಲಿ ಜಟಿಲತೆ ಉಂಟಾಗಿ ಸಂಕ್ಷೇಪವಾಗಿ ಅವರಿಗೆ ಆಮ್ಲಜನಕದ ಕೊರತೆ ಉಂಟಾಯಿತು ಮತ್ತು ನಂತರದ ಪರಿಶೀಲನೆಯ ಪ್ರಕಾರ ಅವರಿಗೆ ಅಧ್ಯಯನದಲ್ಲಿ ಸಮಸ್ಯೆ ಉಂಟಾಗುತ್ತದೆ ಎಂದು ತಿಳಿದು ಬಂತು. ಹಾಗೂ ಶಾಲೆಯಲ್ಲಿ "ಸುಸಿ ಸಿಂಪಲ್" ಎಂದು ಅಡ್ಡ ಹೆಸರಿಟ್ಟಿದ್ದರು.

ಹೆಚ್ಚಿನ ವಿದ್ಯಾರ್ಹತೆಗಳೇನೂ ಇಲ್ಲದೇ ಶಾಲೆ ಬಿಟ್ಟ ಮೇಲೆ,

## ಗಾಯನದ ಆರಂಭ 
ಬೊಯೆಲ್‌ರವರು ಗಾಯನದ ಪಾಠಗಳನ್ನು ಧ್ವನಿ ಶಿಕ್ಷಕ ಫ್ರೆಡ್ ಓ’ನಿಲ್ ಅವರಿಂದ ಪಡೆದರು.  ಐಯರ್‌ಲ್ಯಾಂಡ್‌‌ನ ಕೌಂಟಿ ಮಾಯೊದಲ್ಲಿರುವ ನೊಕ್ ಶ್ರೈನ್ ಗೆ ಚರ್ಚ್ ತೀರ್ಥಯಾತ್ರೆಗಳು ನಡೆದಾಗ ಕೂಡ ಅವರು ಹಲವು ಬಾರಿ ಭಾಗವಹಿಸಿ ಮೆರಿಯನ್ ಬಾಸಿಲಿಕಾದಲ್ಲಿ ಹಾಡಿದ್ದಾರೆ.

"ದ ವೆ ವಿ ವರ್" ಹಾಗೂ "ಐ ಡೊಂಟ್ ನೊ ಹೌ ಟು ಲವ್ ಹಿಮ್" ಅಂತಹ ಹಾಡುಗಳು ಅವರ ಪರಿಚಿತ ಕೃತಿ ಸಂಗ್ರಹದಲ್ಲಿ ಸೇರಿವೆ.  ಬ್ರಿಟಿಷ್‌ ಟ್ಯಾಬ್ಲಾಯ್ಡ್ ಪತ್ರಿಕೆಗಳು ಅವರ ಪ್ರಾರಂಭಿಕ ಪ್ರದರ್ಶನಗಳ ಕೆಲವು ವೀಡಿಯೋ ತುಣುಕುಗಳನ್ನು "ತಾವು ಮಾತ್ರ" ಹೊಂದ್ದಿದ್ದಾಗಿ ಹೇಳಿಕೊಂಡವು.

1995ರಲ್ಲಿ, ಮೈಕಲ್ ಬ್ಯಾರಿಮೊರೆಯ *ಮೈ ಕೈಂಡ್ ಆಫ್‌ ಪೀಪಲ್‌* ಗೆ 

1999ರಲ್ಲಿ ಅವರು ವೆಸ್ಟ್ ಲೊಥಿಯನ್ ಶಾಲೆಯ ಮಿಲೇನಿಯಮ್‌ ಸ್ಮಾರಕೋತ್ಸವಕ್ಕಾಗಿ ಒಂದು ದರ್ಮಾರ್ಥ CDಗೆ ಹಾಡನ್ನು ಹಾಡಿದರು. *ಮ್ಯೂಸಿಕ್ ಫಾರ್ ಅ ಮಿಲೇನಿಯಮ್ ಸೆಲೆಬ್ರೇಶನ್, ಸೌಂಡ್ಸ್ ಆಫ್ ವೆಸ್ಟ್ ಲೊಥಿಯನ್‌*  ಎಂಬ CDಗಳ ಬರಿ 1,000 ಪ್ರತಿಗಳನ್ನು ಮುದ್ರಿಸಲಾಗಿತ್ತು.  *ವೆಸ್ಟ್ ಲೊಥಿಯನ್ &amp; ಪೊಸ್ಟ್‌* ನ ಒಂದು ಆರಂಭದ ವಿಮರ್ಶೆ ಪ್ರಕಾರ, ಬೊಯಲ್‌ರ "ಕ್ರೈ ಮಿ ಅ ರಿವರ್"ನ ಗಾಯನ "ಹೃದಯ ಬಿರಿಯು"ವಂತಹುದ್ದಾಗಿದ್ದು "ಈ CD ದೊರಕಿದ ನಂತರ ನನ್ನ CD ಪ್ಲೇಯರ್‌ನಲ್ಲಿ ಪುನರಾವರ್ತಿಸಿ ಕೇಳುತ್ತಿದ್ದೇನೆ..."

ನಂತರ ಅವರು ಮೊದಲ ಬಾರಿಗೆ ದೂರದರ್ಶನದಲ್ಲಿ ಕಾಣಿಸಿಕೊಂಡ ಮೇಲೆ ಈ ಮುದ್ರಣ ಅಂತರ್ಜಾಲದಲ್ಲಿ ಕಾಣಿಸಿಕೊಂಡಿತು ಮತ್ತು *ನ್ಯೂ ಯೋರ್ಕ್ ಪೋಸ್ಟ್*  ಬೊಯೆಲ್ ಬಗ್ಗೆ ಹೇಳಿತು, "ಅವರು ಬರೀ ತಂತ್ರಗಾರಿಕೆಯವರಲ್ಲ". *ಹೆಲೋ!*  ಪ್ರಕಾರ, ಆಕೆಯ ಧ್ವನಿಮುದ್ರಣವು ಅವರನ್ನು ಗಾಯನ ತಾರೆಯಂತೆ "ಅವರ ಮಾನ್ಯತೆಯನ್ನು ಬಲಪಡಿಸಿತು".

1999ರಲ್ಲಿ, ಬೊಯೆಲ್ ತಮ್ಮ ಎಲ್ಲ ಉಳಿತಾಯವನ್ನು ಧ್ವನಿಮುದ್ರಣ ಮಾದರಿಯನ್ನು ವೃತ್ತಿಪರವಾಗಿ ರೂಪಿಸಲು ಬಳಸಿದರು, ಇದರ ಪ್ರತಿಗಳನ್ನು ಅವರು ನಂತರ ಧ್ವನಿಮುದ್ರಣ ಕಂಪನಿಗಳಿಗೆ, ರೇಡಿಯೋ ಪ್ರತಿಭಾ ಸ್ಪರ್ಧೆಗಳಿಗೆ, ಸ್ಥಳಿಯ ಹಾಗೂ ರಾಷ್ಟ್ರೀಯ ದೂರದರ್ಶನಗಳಿಗೆ ಕಳುಹಿಸಿದರು. ಈ ಧ್ವನಿಮುದ್ರಣ ಮಾದರಿಯಲ್ಲಿ ಅವರ "ಕ್ರೈ ಮಿ ಅ ರಿವರ್" ಹಾಗೂ "ಕಿಲ್ಲಿಂಗ್ ಮಿ ಸಾಫ್ಟಲಿ ವಿಥ್ ಹಿಸ್ ಸಾಂಗ್"‌ನ ಆವೃತ್ತಿಗಳು ಸೇರಿದ್ದವು; ಈ ಹಾಡುಗಳನ್ನು ಅವರ BGT ಧ್ವನಿ ಪರೀಕ್ಷೆಯ ನಂತರ ಅಂತರ್ಜಾಲದಲ್ಲಿ ಅಪ್‌ಲೋಡ್ ಮಾಡಲಾಗಿತ್ತು.

ಸ್ಥಳೀಯ ಗಾಯನದ ಸ್ಪರ್ಧೆಗಳನ್ನು ಗೆದ್ದ ನಂತರ, ಬೊಯೆಲ್‌ರ ತಾಯಿ ಅವರನ್ನು *ಬ್ರಿಟಿಷ್‌ಸ್ ಗಾಟ್‌ ಟಾಲೆಂಟ್‌* ಗೆ ಪ್ರವೇಶಿಸಲು ಪ್ರೇರೇಪಿಸಿದರು ಹಾಗೂ ಅವರನ್ನು ಪಾದ್ರಿಯಾಡಳಿತ ಪ್ರದೇಶದ ಚರ್ಚ್‌ನ ಪ್ರೇಕ್ಷಕರಗಿಂತ ಹೆಚ್ಚಿನ ಸದಸ್ಯರ ಮುಂದೆ ಹಾಡುವ ಸಾಹಸ ಮಾಡಲು ಹುರಿದುಂಬಿಸಿದರು.  ಬೊಯೆಲ್‌ ರು *ದ X ಫಾಕ್ಟರ್*  ಎಂಬ ಧ್ವನಿ ಪರೀಕ್ಷೆಯನ್ನು ತ್ಯಜಿಸಿದರು, ಕಾರಣ ಇದರಲ್ಲಿ ಸ್ಪರ್ಧಿಗಳನ್ನು ಅವರ ರೂಪದ ಅನುಗುಣವಾಗಿ ಆಯ್ಕೆ ಮಾಡುತ್ತಾರೆಂದು ಅವರಿಗೆ ಅನಿಸಿತ್ತು ಎಂದು ಮೊದಲಿನ ಶಿಕ್ಷಕ ಓ’ನೀಲ್‌ರು ಹೇಳಿದರು.  ಅವರು ತುಂಬ ವಯಸ್ಕರೆಂದು ನಂಬಿ *ಬ್ರಿಟೆನ್ಸ್ ಗಾಟ್ ಟಾಲೆಂಟ್‌* ನ್ನು ಕೂಡ ತ್ಯಜಿಸ ಬೇಕೆಂದಿದ್ದರು ಆದರೆ ಓ’ನೀಲ್‌ರು ಅವರನ್ನು ಧ್ವನಿ ಪರೀಕ್ಷೆಗೆ ಪ್ರೇರಿಸಿದರು.

ಬೊಯೆಲ್‌ರಿಗೆ ಪ್ರೇರಣೆಯಾಗಿದ್ದ ಅವರ ತಾಯಿಗೆ ಕಾಣಿಕೆ ಸಲ್ಲಿಸಲು ಅವರು ಸಂಗೀತದಲ್ಲಿಯೇ ವೃತ್ತಿಜೀವನನ್ನು ಕಂಡುಕೊಳ್ಳಬಯಸಿದ್ದಾಗಿ ಹೇಳಿದರು.  ಬೊಯೆಲ್‌ರು *ಲೆಸ್ ಮಿಜರೇಬಲ್ಸ್‌* ಯಿಂದ "ಐ ಡ್ರೀಮ್ಡ್ ಅ ಡ್ರೀಮ್" ಹಾಡನ್ನು *ಬ್ರಿಟೆನ್ಸ್ ಗಾಟ್ ಟಾಲೆಂಟ್‌* ನ ಮೂರನೆ ಸರಣಿಯ ಪ್ರಥಮ ಸುತ್ತಿನಲ್ಲಿ ಹಾಡಿದರು, ಇದನ್ನು 11 ಏಪ್ರಿಲ್ 2009ರಲ್ಲಿ ಪ್ರಸರಿಸಿದಾಗ 10 ಮಿಲಿಯನ್‌ಗಿಂತ ಹೆಚ್ಚು ವೀಕ್ಷಕರು ವೀಕ್ಷಿಸಿದರು.

ಪ್ರೇಕ್ಷಕರ ಧೋರಣೆ ಆರಂಭದಲ್ಲಿ ಸಿನಿಕತೆಯಿಂದ ಕೂಡಿತ್ತು, ಆದರೆ ಅನಂತರದ "ಎಲ್ಲಾ ಕಾಲದ ಅತಿದೊಡ್ಡ ಎಚ್ಚರಗೊಳಿಸುವ ಕರೆ"ಯು ಬೊಯೆಲ್‌ರ ಗಾಯನವನ್ನು ಕೇಳಿದ ನಂತರ ಅವರನ್ನು ಎಚ್ಚರಿಸಿತು ಎಂದು ಅಮಾಂಡ ಹೊಲ್ಡನ್ ಹೇಳಿಕೆ ನೀಡಿದರು.

ಈ ಪ್ರದರ್ಶನದ ಪ್ರಚಾರವು ವ್ಯಾಪಕವಾಗಿ ಹರಡಿ ಮಿಲಿಯನ್‌ರಷ್ಟು ಜನರು ಈ ವೀಡಿಯೋವನ್ನು ಯುಟ್ಯೂಬ್‌ನಲ್ಲಿ ವೀಕ್ಷಿಸಿದರು.

*ಬ್ರಿಟೆನ್ಸ್ ಗಾಟ್ ಟಾಲೆಂಟ್‌* ನ ಪ್ರೇಕ್ಷಕರು ಬೊಯೆಲ್‌ರ ರೂಪದ ಕಾರಣಕ್ಕಾಗಿ ಆಕೆಯ ಕುರಿತು ತಿರಸ್ಕಾರವನ್ನು ಹೊಂದಿದ್ದರು ಎಂಬುದು ಆಕೆಗೆ ಅರಿವಿತ್ತು, ಆದರೆ ಆಕೆ ತನ್ನ ರೂಪವನ್ನು ಬದಲಾಯಿಸಿಕೊಳ್ಳಲು ನಿರಾಕರಿಸಿದರು.

ಬೊಯೆಲ್‌ರ "ಐ ಡ್ರೀಮ್ಡ್ ಅ ಡ್ರೀಮ್"ನ ಪ್ರದರ್ಶನವು ವ್ಯಾನ್‌ಕೊವರ್ ನಿರ್ಮಾಣದ *ಲೆಸ್ ಮಿಸರೇಬಲ್ಸ್‌*  ನ ಟಿಕೆಟ್ ಬಿಕರಿಯಲ್ಲಿ ಒಂದು ಅಲೆಯನ್ನೆಬ್ಬಿಸಿದ ಮಾನ್ಯತೆಯನ್ನು ಪಡೆದಿದೆ.  *ಲೆಸ್ ಮಿಸರೇಬಲ್ಸ್‌*  ಸಂಗೀತದ ನಿರ್ಮಾಪಕರಾದ ಕ್ಯಾಮರೊನ್ ಮ್ಯಾಕಿನ್‌ತೋಷ್ ಅವರು ಕೂಡ ಈ ಪ್ರದರ್ಶನವನ್ನು  "ರೋಮಾಂಚಕ ಹಾಗೂ ಎತ್ತಿ ಹಿಡಿಯುವಂತಹದಾಗಿತ್ತು" ಎಂದು ಹೊಗಳಿದರು.  24 ಮೇ 2009ರಲ್ಲಿ ಮೊದಲ ಉಪಾಂತ್ಯ ಪಂದ್ಯದಲ್ಲಿ ಇವರು ಕೊನೆಯವರಾಗಿ ಕಾಣಿಸಿಕೊಂಡರು, ಮತ್ತು *ಕ್ಯಾಟ್ಸ್‌* ನಿಂದ "ಮೆಮೋರಿ"ಯನ್ನು ಹಾಡಿದರು. ಸಾರ್ವಜನಿಕರ ಮತಗಣನೆಯಲ್ಲಿ ಅತ್ಯಧಿಕ ಮತಗಳು ದೊರಕಿ ಆವರು ಅಂತಿಮ ಪಂದ್ಯಕ್ಕೆ ತಲುಪಿದರು.  ಅವರು ಅಂತಿಮ ಪಂದ್ಯದಲ್ಲಿ ನಿಶ್ಚಯವಾಗಿ ಗೆಲ್ಲುವ ಎಲ್ಲರ ಅಚ್ಚುಮೆಚ್ಚಿನ ಸ್ಪರ್ಧಿಯಾಗಿದ್ದರು. ಆದರೆ ಡೈವರ್ಸಿಟಿಯವರು ಮೊದಲ ಸ್ಥಾನ ಪಡೆದು ಬೊಯೆಲ್‌ರು ಎರಡನೇಯ ಸ್ಥಾನ ಪಡೆದರು; ಅವಾಗ UK ಟಿವಿಯ ವೀಕ್ಷಕರ ಸಂಖ್ಯೆ 17.3 ದಾಖಲೆಯನ್ನು ಮಿಲಿಯನ್‌ರಷ್ಟು ಆಗಿತ್ತು.

### *ಪ್ರತಿಭೆ*  ಪ್ರಕಟಗೊಂಡ ನಂತರದಲ್ಲಿ 
#### ಆಸ್ಪತ್ರೆಯಲ್ಲಿ ವಾಸ ಹಾಗೂ BGT ಪ್ರವಾಸ 
ಬೊಯೆಲ್‌ರ ಅಸಹಜವಾದ ನಡತೆಯ ಹಾಗೂ ಅವರ ಮಾನಸಿಕ ಅವಸ್ಥೆಯ ಚಿಂತನದ ಬಗ್ಗೆ ವಾರ್ತಾಪತ್ರಿಕೆಗಳ ವರದಿಯ ಮೇಲೆ ಪ್ರೆಸ್ ಕಂಪ್ಲೆಂಟ್ಸ್ ಕಮಿಷನ್ (PCC) ಕಳವಳಗೊಂಡಿತು ಮತ್ತು ವಾರ್ತಾಪತ್ರಿಕೆಗಳ ನಿರ್ವಹಣೆ ನಿಯಮಾವಳಿಯ ಅಧಿನಿಯಮ 3 (ಗೌಪ್ಯತೆ)ಯನ್ನು ನೆನೆಸಿ ಸಂಪಾದಕರಿಗೆ ಪತ್ರ ಬರೆಯಿತು.

ಬೊಯೆಲ್‌ರ ಕಾನೂನಿನ ನಿರ್ಬಂಧಗಳನ್ನು ಮನ್ನಾಮಾಡಿ ಅದರ ಪರಿಣಾಮವನ್ನು BGT ಪ್ರವಾಸದ ಮೇಲೆ ಆಗದಂತೆ ಗಮನವಹಿಸುವುದಾಗಿ ಕೊವೆಲ್‌ರು ಪ್ರಸ್ತಾಪ ನೀಡಿದರು.  ಅವರ ಪರಿವಾರದವರು ಹೇಳಿದ್ದು, "ಅವರನ್ನು ಕಳೆದ ಏಳು ವಾರಗಳಿಂದ ಒಂದೇ ಸಮನೆ ಮಾನಸಿಕವಾಗಿ ಬಡಿಯಲಾಗುತ್ತಿದೆ ಹಾಗೂ ಅದರ ಪರಿಣಾಮವನ್ನು ಈಗ ಅವರು ಅನುಭವಿಸುತ್ತಿದ್ದಾರೆ (...ಆದರೆ...), ಅವರ ಕನಸುಗಳು ಬಹುವಾಗಿ ಜೀವಂತವಾಗಿವೆ" ಕಾರಣ ಅವರನ್ನು ಸ್ವಾತಂತ್ರ್ಯ ದಿನದ ಆಚರಣೆಗಳಿಗೆ ಶ್ವೇತ ಭವನಕ್ಕೆ ಆಮಂತ್ರಿಸಲಾಗಿತ್ತು. ಹಾಗೂ BGT ಪ್ರವಾಸದಲ್ಲಿ ಪಾಲ್ಗೊಳ್ಳುತ್ತೇನೆಂದು ಹೇಳಿದರು.

ಆರೋಗ್ಯದ ಚಿಂತನೆಗಳಿದ್ದರೂ ಸಹ ಅವರು 24ದಿನಗಳಲ್ಲಿ 20 ದಿನಗಳು ಪ್ರವಾಸದಲ್ಲಿ ಕಾಣಿಸಿಕೊಂಡರು ಮತ್ತು ಆಬರಡೀನ್, ಎಡಿನ್‌ಬರ್ಗ್, ಡಬ್ಲಿನ್, ಶೆಫೀಲ್ಡ್, ಕೊವೆಂಟ್ರಿ, ಬರ್ಮಿಂಗ್‌ಹ್ಯಾಮ್ ಹಾಗೂ ಲಂಡನ್ ಅಂತಹ ಹಲವು ನಗರಗಳಲ್ಲಿ ಅವರನ್ನು ಆನಂದದಿಂದ ಬರಮಾಡಿಕೊಂಡರು.   ಒತ್ತಡದಲ್ಲಿ ಮುಳುಗಿದ್ದಾರೆ ಎಂಬ ವರದಿ ಇದ್ದರೂ ಸಹ..., ಹಲವು ವರ್ಷಗಳಿಂದ ನಿರೂಪಿಸುತ್ತಿರುವ ಒಬ್ಬ ಪರಿಣತ ಗಾಯಕಿಯ ಆತ್ಮವಿಶ್ವಾಸದೊಂದಿಗೆ ಅವರು ನಿಧಾನವಾಗಿ ಹೊರಕ್ಕೆ ಹರಿದು ಬಂದರು..." ಎಂದು *ಬೆಲ್ಫಾಸ್ಟ್ ಟೆಲೆಗ್ರಾಫ್*  ಹೇಳಿತು.

#### ಆಲ್ಬಂ ಮತ್ತು ಪ್ರಚಾರ ಪ್ರವಾಸ 
ಬೊಯೆಲ್‌ರ ಮೊದಲ ಆಲ್ಬಂ *ಐ ಡ್ರೀಮ್ಡ್ ಅ ಡ್ರೀಮ್*  23 ನವೆಂಬರ್ 2009ರಲ್ಲಿ ಬಿಡುಗಡೆ ಆಯಿತು. "ವೈಲ್ಡ್ ಹಾರ್ಸಸ್" (ಅವರ ನಿಗದಿಪಡಿಸಲಾದ ಮೊದಲ ಒಂಟಿ ಹಾಡು) ಹಾಗೂ "ಯು’ವಿಲ್ ಸೀ" ಅಲ್ಲದೇ "ಐ ಡ್ರೀಮ್ಡ್ ಅ ಡ್ರೀಮ್" ಹಾಗೂ "ಕ್ರೈ ಮಿ ಅ ರಿವರ್"‌ಗಳನ್ನು ಈ ಆಲ್ಬಂ ಒಳಗೊಂಡಿದೆ.  ನಿಗದಿಪಡಿಸಿದ ದಿನಾಂಕದ ಮೂರು ತಿಂಗಳ ಮುಂಚಿತವಾಗಿ 4 ಸೆಪ್ಟೆಂಬರ್ 2009ರಲ್ಲಿ *ಐ ಡ್ರೀಮ್ಡ್ ಅ ಡ್ರೀಮ್*  Amazon.comನ ಉತ್ತಮ-ಬಿಕರಿಗೊಳ್ಳುವ ಆಲ್ಬಂ ಆಯಿತು.

ಬ್ರಿಟೆನ್‌ನಲ್ಲಿ ಸುಸಾನ್‌ನ ಪ್ರಾವೇಶಿಕ ಆಲ್ಬಂ UKಯ ಪ್ರಾವೇಶಿಕ ಆಲ್ಬಂಗಳಲ್ಲಿ ಅತಿ ವೇಗವಾಗಿ ಮಾರಾಟಗೊಳ್ಳುವ ಆಲ್ಬಂ ಎಂದು ಪರಿಗಣಿಸಲಾಗಿತ್ತು, ಇದರ 411,820 ಪ್ರತಿಗಳ ಮಾರಾಟ ಆಗಿ ಲಿಯೊನ ಲೆವಿಸ್‌ರ *ಸ್ಪಿರಿಟ್*  ಎಂಬ ಹಿಂದಿನ ದಾಖಲೆಯನ್ನು ಮೀರಿಸಿತು.
*ಐ ಡ್ರೀಮ್ಡ್ ಅ ಡ್ರೀಮ್*   ಮೊದಲನೆಯ ವಾರದಲ್ಲಿ ಟಾಪ್ 5 ರ ಉಳಿದ ಇತರ ಆಲ್ಬಂಗಳನ್ನು ಒಗ್ಗೂಡಿಸಿದಾಗ ಆಗುವ ಒಟ್ಟೂ ಗಳಿಕೆಯನ್ನೂ ಮೀರಿಸಿತು.

U.S. ನಲ್ಲಿ, ಈ ಆಲ್ಬಂ ಮೊದಲನೆಯ ವಾರದಲ್ಲಿ 701,000 ಪ್ರತಿಗಳ ಮಾರಾಟ ಮಾಡಿ, ಒಂದು ದಶಕದಲ್ಲಿಯೇ ಒಬ್ಬ ಪ್ರವೇಶಿಕ ಕಲಾಕಾರನಿಗೆ ದೊರಕಿಸಿಕೊಟ್ಟ ಅತ್ಯುತ್ತಮ ಪ್ರಾರಂಭಿಕ ವಾರ ಅನ್ನಿಸಿತು..  ಆರು ನೇರ ವಾರಗಳಿಗೆ ಇದು *ಬಿಲ್‌ಬೋರ್ಡ್*  ಪಟ್ಟಿಯ ಮೊದಲನೆಯ ಸ್ಥಾನದಲ್ಲಿತ್ತು. ಈ ಆಲ್ಬಂನ 3,104,000 ಪ್ರತಿಗಳು ಬಿಕರಿಯಾಗಿ ಟೇಲರ್ ಸ್ವಫ್ಟ್‌ರ *ಫಿಯರ್‌ಲೆಸ್‌* ನ 3,217,000 ಪ್ರತಿಗಳು ಬಿಕರಿ ಆದವು, ಹೀಗಾಗಿ ಸ್ವಲ್ಪದರಲ್ಲಿ ಅತಿ-ಹೆಚ್ಚು ಮಾರಾಟವಾಗುವ 2009ರ ಆಲ್ಬಂ ಎಂದು ಮನ್ನಣೆ ಪಡೆಯದಿದ್ದರೂ ಸಹ U.S.ನಲ್ಲಿ 3 ಮಿಲಿಯನ್‌ಗಿಂತ ಹೆಚ್ಚು ಬಿಕರಿಯಾದ ಎರಡರಲ್ಲಿ ಒಂದು ಆಲ್ಬಂ ಇದಾಗಿತ್ತು. ಬರಿ 86,000 ಬಿಕರಿಗಳು ಡಿಜಿಟಲ್ ಡೌನ್‌ಲೋಡ್ಸ್‌ನಿಂದ ಆಗಿದ್ದು, ಇದು "ವಾಸ್ತವಿಕವಾಗಿ" ಅತಿ ಹೆಚ್ಚು ಮಾರಾಟಗೊಂಡ 2009ರ ಆಲ್ಬಂ ಆಗಿತ್ತು. ಇದು ಇನ್ನು ಹೆಚ್ಚು ಮಾಧ್ಯಮಗಳ ಗಮನವನ್ನು ಶೇಖರಿಸಿದೆ ಎಂದು ಪೀಪಲ್ ಮ್ಯಾಗ್‌ಜೀನ್‌ ಉಲ್ಲೇಖಿಸಿದೆ.

ಇಟಲಿಯಲ್ಲಿ ಇದು ಮೊದಲ ಇಟೆಲಿಯನ್ ಅಲ್ಲದ ಕಲಾಕಾರರ #1 ಖಾತೆಯ ತಿಂಗಳ ಆಲ್ಬಂ ಆಗಿತ್ತು.   ಒಂದೇ ವಾರದಲ್ಲಿ ಜಗತ್ತಿನಾದ್ಯಂತ ಇದರ 2 ಮಿಲಿಯನ್‌ಗಿಂತ ಹೆಚ್ಚು ಪ್ರತಿಗಳು ಮಾರಾಟಗೊಂಡು, ಅತಿ ವೇಗವಾಗಿ ಮಾರಾಟಗೊಂಡ ಮೊದಲ ಜಗತ್ತಿನ ಸ್ತ್ರೀ ಪ್ರಾವೇಶಿಕ ಆಲ್ಬಂ ಆಯಿತು.

ಆಲ್ಬಂ ಬಿಡುಗಡೆಯನ್ನು ಉಪಕ್ರಮಿಸಲು ಬೊಯೆಲ್‌ರು ಒಂದು U.S. ಗಾನಗೋಷ್ಟಿಯ ಪ್ರವಾಸವನ್ನು ನವೆಂಬರ್‌ನಲ್ಲಿ ನೀಡಿದರು.  13 ಡಿಸೆಂಬರ್ 2009ರಲ್ಲಿ ಬೊಯೆಲ್‌ರು ತಮ್ಮ ದೂರದರ್ಶನದ ವಿಶೇಷ ಕಾರ್ಯಕ್ರಮ "ಐ ಡ್ರೀಮ್ಡ್ ಅ ಡ್ರೀಮ್: ದ ಸುಸಾನ್ ಬೊಯೆಲ್ ಸ್ಟೋರಿ"ಯಲ್ಲಿ ಅವರ ಸಂಗೀತದ ನಟ ಎಲಿನ್ ಪೇಜ್‌ರ ಜೊತೆ ಯುಗಳ ಗೀತೆಯಲ್ಲಿ ಕಾಣಿಸಿಕೊಂಡರು.  ಇದಕ್ಕೆ ಸಂಯುಕ್ತ ರಾಜ್ಯದಲ್ಲಿ 10 ಮಿಲಿಯನ್ ಪ್ರೇಕ್ಷಕರ ಮೌಲ್ಯಮಾಪನ ದೊರಕಿತು ಹಾಗೂ ಅಮೇರಿಕಾದಲ್ಲಿ TV ಗೈಡ್ ನೆಟ್ವರ್ಕ್‌ನ ಇತಿಹಾಸದಲ್ಲೇ ಅತಿ ಹೆಚ್ಚು ಮೌಲ್ಯಮಾಪನ ದೊರೆತ ದೂರದರ್ಶನದ ವಿಶೇಷವಾಗಿತ್ತು.

ನವೆಂಬರ್ 2009ರಲ್ಲಿ ಬೊಯೆಲ್‌ರ ಗಾಯನದ ’ಐ ಡ್ರೀಮ್ಡ್ ಅ ಡ್ರೀಮ್’, ಎನಿಮೆ ಚಲನಚಿತ್ರವಾದ ಈಗಲ್ ಟೆಲಾನ್ ದ ಮೂವಿ 3ಯ ಥೀಮ್ ಹಾಡಾಗಿ ಮಾಡಲಾಗುವುದೆಂದು ವರದಿ ಯಾಗಿತ್ತು. ಈ ಚಲನಚಿತ್ರವನ್ನು 16 ಜನವರಿ 2010ರಲ್ಲಿ ಜಪಾನಿನಲ್ಲಿ ಬಿಡುಗಡೆ ಮಾಡಲಾಯಿತು.

## ಮಾಧ್ಯಮದ ಪ್ರಭಾವ 
ಯುಟ್ಯೂಬ್, ಫೇಸ್‌ಬುಕ್ ಹಾಗೂ ಟ್ವಿಟರ್ ಅಂತಹ ‌ಜಾಲತಾಣಗಳು ಬೊಯೆಲ್‌ರ ಕ್ಷಿಪ್ರ ಏಳಿಗೆಯ ದಾರಿಯನ್ನು ನಿರ್ಣಾಯಕವಾಗಿ ಸುಗಮವಾಗಿಸಿವೆ:

ಈ ಪ್ರದರ್ಶನದ ನಂತರದ ದಿನ ಯುಟ್ಯೂಬ್ ವೀಡಿಯೋವಿನ ಲೇಖನ Diggನಲ್ಲಿ ಅತಿ ಹೆಚ್ಚು ಜನಪ್ರಿಯವಾಗಿತ್ತು.  ಇದೇ ವೀಡಿಯೋವನ್ನು ರೆಡಿಟ್‌ನಲ್ಲಿ ಜನಪ್ರಿಯ ಎಂದು ಪರಿಗಣಿಸಿ ಅದನ್ನು ತಾಣದ ಮುಖಪುಟದಲ್ಲಿ ಹಾಕಲಾಯಿತು.  ಒಂದೇ ವಾರದಲ್ಲಿ ಪ್ರಾವೇಶಿಕ ಪರೀಕ್ಷೆಯ ಪ್ರದರ್ಶನವು ಆನ್‌ಲೈನ್ ದಾಖಲೇಯನ್ನಾಗಿಸಿ 66 ಮಿಲಿಯನ್‌ಗಿಂತ ಹೆಚ್ಚು ಸರತಿ ವೀಕ್ಷಿಸಲಾಗಿತ್ತು. ಅದೇ ಸಮಯದಲ್ಲಿ ವಿಕಿಪಿಡೀಯದಲ್ಲಿನ ಅವರ ಜೀವನ ಚರಿತ್ರೆಯ ಲೇಖನವು ಸುಮಾರು ಅರ್ಧ ಮಿಲಿಯನ್ ಪುಟ ವೀಕ್ಷಣೆಯನ್ನು ಆಕರ್ಷಿಸಿತು.  ಒಂಬತ್ತು ದಿನಗಳಲ್ಲಿ ಒಟ್ಟು 103 ಮಿಲಿಯನ್ ವೀಡಿಯೋ ವಿಕ್ಷಣೆಗಳು 20 ವಿವಿಧ ಜಾಲತಾಣಗಳಿಂದ ತಲುಪಿದವು.

ಒಂದೇ ಚಿಕ್ಕ ತುಣುಕಿನಲ್ಲಿ ವಿಸ್ತಾರ ವ್ಯಾಪ್ತಿಯ ಭಾವಗಳನ್ನು ಹುದುಗಿಸಿದ ಆ ಗೀತೆಯ ದೃಶ್ಯವು "ಅಂತರ್ಜಾಲಕ್ಕೆ ಪರಿಪೂರ್ಣವಾ ಹೊಂದಿದೆ", ಇದು ಅವರ ಯುಟ್ಯೂಬ್‌ನಲ್ಲಿನ ಜನಪ್ರಿಯತೆಗೆ ಒಂದು ಕಾರಣವಾಗಿದೆ ಎಂದು *ಲಾಸ್‌ಏಂಜಲೀಸ್ ಟೈಮ್ಸ್‌* ನಲ್ಲಿ ಬರೆಯಲಾಗಿತ್ತು.   ಡಿಸೆಂಬರ್ 2009ರಲ್ಲಿ ಅವರ ಪ್ರಾವೇಶಿಕ ಪರೀಕ್ಷೆಯ ವೀಡಿಯೋವನ್ನು 120 ವೀಕ್ಷಣೆ ಮೀರಿದ ಕಾರಣ ಇದನ್ನು ಯುಟ್ಯೂಬ್‌ನ ವರ್ಷದ ಅತಿ ಹೆಚ್ಚು ವೀಕ್ಷಿಸಿದ ವೀಡಿಯೋ ಎಂದು ಹೆಸರಿಡಲಾಯಿತು. ಎರಡನೇಯ ಅತಿ ಜನಪ್ರಿಯ ವೀಡಿಯೋವಿನ ಮೂರು ಪಟ್ಟು ಹೆಚ್ಚು ವೀಕ್ಷಣೆಯನ್ನು ಇದು ಪಡೆಯಿತು.

ಜಗತ್ತಿನ ಹಲವು ವಾರ್ತಾಪತ್ರಿಕೆಗಳಲ್ಲಿ (ಚೈನಾ, ಬ್ರಾಜಿಲ್ ಹಾಗೂ ಮಧ್ಯ ಪೂರ್ವಗಳು ಸೇರಿ) ಬೊಯೆಲ್‌ರ ಪ್ರದರ್ಶನದ ಬಗ್ಗೆ ಲೇಖನಗಳಿದ್ದವು.

ಮೊದಲನೆಯ ಸರಣಿಯ ವಿಜೇತರಾದ ಪೌಲಾ ಪೊಟ್ಸ್‌ರ ಹೋಲಿಕೆಯಲ್ಲಿ, ಬ್ರಿಟಿಷ್‌ ಟ್ಯಾಬ್ಲಾಯ್ಡ್ *ದ ಸನ್*  ಬೊಯೆಲ್‌ರನ್ನು "ಪೌಲಾ ಪೊಟ್ಸ್" ಎಂದು ಕರೆಯಿತು.  ನಂತರ ಬ್ರಿಟಿಷ್‌ ಮಾಧ್ಯಮ ಅವರನ್ನು ’ಸುಬೊ’ ಎಂದು ಅವರ ಹೆಸರಿನ ಚಿಕ್ಕ-ರೂಪದ ಹೆಸರಿಂದ ಉಲ್ಲೇಖಿಸುತ್ತಿದ್ದರು.  U.S. ನಲ್ಲಿ ಹಲವು ವಿಮರ್ಶಕರು ಬೊಯೆಲ್‌ರ ಹಾಗೂ ಪೊಟ್ಸ್‌ರ ಪ್ರದರ್ಶನದ ಮಧ್ಯೆ ಹೊಲಿಕೆಗಳನ್ನು ತಿಳಿಸಿದರು.  *ಎಬಿಸಿ ನ್ಯೂಸ್*  ಅವರನ್ನು "ಬ್ರಿಟೆನಿನ ಹೊಸ ಪಾಪ್ ಸಂವೇದನೆ" ಎಂದು ಕರೆದು ಸ್ವಾಗತಿಸಿತು ಹಾಗೂ ಅದರ ಮನೋರಂಜನಾ ವಿಭಾಗದಲ್ಲಿ "ಸಿಮೊನ್ ಕೊವೆಲ್‌ರ ಬಾಯಿ ಮುಚ್ಚಿಸಿದ ಮಹಿಳೆ" ಎಂದು ಬೊಯೆಲ್‌ರ ಬಗ್ಗೆ ತಲೆಬರಹದ ಲೇಖನ ಪ್ರಕಟಿಸಿತು.

*ಬ್ರಿಟೆನ್ಸ್ ಗಾಟ್ ಟಾಲೆಂಟ್‌* ನ ಪ್ರದರ್ಶನದ ಒಂದು ವಾರದಲ್ಲೇ ಬೊಯೆಲ್‌‌ರಿಗೆ STVಯ ಕಾರ್ಯಕ್ರಮ *ದ ಫೈವ್ ಥಿರ್ಟಿ ಶೋ* ನಲ್ಲಿ ಅತಿಥಿಯಾಗಿ ಕರೆಯಲಾಯಿತು.  ಉಪಗ್ರಹದ ಮೂಲಕ ಅವರನ್ನು CBSನ *ಮೊದಲಿನ ಶೋ* , NBCನ ಟುಡೆ, FOXನ *ಅಮೇರಿಕಾಸ್ ನಿವ್ಸರೂಮ್* . ಹಾಗೂ *ದ ಒಪ್ರಾ ವಿನ್‌ಫ್ರೇ ಶೋ* ಗಳಲ್ಲಿ ಸಂದರ್ಶಿಸಲಾಯಿತು.  ಉಪಗ್ರಹದ ಮೂಲಕ *ಲ್ಯಾರಿ ಕಿಂಗ್ ಲೈವ್‌* ನಲ್ಲಿ ಬೊಯೆಲ್‌ರು "ಮೈ ಹಾರ್ಟ್ ವಿಲ್ ಗೊ ಆನ್"‌ನ ಒಂದು ಕಪೆಲಾ ಆವೃತ್ತಿಯನ್ನು ಪ್ರದರ್ಶಿಸಿದರು.  ಜೆ ಲೆನೊರವರ ಡ್ರೆಗ್ ಎಂಬ ಕಾರ್ಯಕ್ರಮದಲ್ಲಿ ಬೊಯಲ್‌ರಂತೆ ಉಡುಗೆ ಧರಿಸಿದ್ದರು, ಈ ಸಂದರ್ಭದಲ್ಲಿ ಲೆನೊ ಅವರು ಬೊಯೆಲ್‍ ತನ್ನ ತಾಯಿಯ ಸ್ಕಾಟ್‌ಲ್ಯಾಂಡ್‌ನ ಆನುವಂಶಿಕತೆಯಿಂದ ತನಗೆ ಸಂಬಂಧಿಯಾಗುತ್ತಾರೆ ಎಂದು ಹಾಸ್ಯ ಮಾಡಿದರು.

NHKಯ ನಿಮಂತ್ರಣಕ್ಕೆ ಬೊಯೆಲ್‌ರು ಅತಿಥಿ ಗಾಯಕರಾಗಿ ಕೊಹಾಕು ಉಟಾ ಗೆಸ್ಸನ್‌ನ 2009ರ ಸಂಚಿಕೆಯಲ್ಲಿ ಕಾಣಿಸಿಕೊಂಡರು, ಇದು 31 ಡಿಸೆಂಬರ್‌ರಲ್ಲಿ ಆಯೊಜಿಸಿದ್ದ ಒಂದು ವಾರ್ಷಿಕ ಗಾಯನ ಸಮಾರಂಭ ಆಗಿದ್ದು NHK ಸಾರ್ವಜನಿಕ ಸಭಾಂಗಣದಲ್ಲಿ ನೆರವೇರಿತು.  ಅವರನ್ನು MCಯವರಿಂದ  ಎಂದು ಪರಿಚಯಿಸಲಾಯಿತು ಹಾಗೂ ಟಕುಯ ಕಿಮುರ ಅವರಿಗೆ ಮೈಗಾವಲರಾಗಿ ವೇದಿಕೆಯ ಮೇಲೆ ಕಾಣಿಸಿಕೊಂಡರು ಮತ್ತು "ಐ ಡ್ರೀಮ್ಡ್ ಅ ಡ್ರೀಮ್" ಹಾಡನ್ನು ಹಾಡಿದರು.

2010ರ ಗ್ರೆಮಿ ಪ್ರಶಸ್ತಿಗೆ ಚುನಾಯಿತರಾಗದಿದ್ದರೂ, ಅದರ ನಿರೂಪಕ ಸ್ಟೀಫೆನ್ ಕೊಲ್‌ಬ್ರೆಟ್ ಸಮಾರಂಭದಲ್ಲಿ ಬೊಯೆಲ್‌ರ ಗೌರವಾರ್ಪಣೆ ಮಾಡಿದರು, "ನೀವು ಜಗತ್ತಿನಲ್ಲಿಯೇ ಸ್ವಸ್ಥ ಚಿತ್ತ ಉಳ್ಳವರಿರಬಹುದು, ಆದರೆ ಈ ವರ್ಷ ನಿಮ್ಮ ಉದ್ಯಮವನ್ನು ಒಂದು ಒಬ್ಬ 48 ವಯಸ್ಸಿನ ವಿವೇಚನೆಯುಳ್ಳ ಸ್ಕಾಟ್‌ಲ್ಯಾಂಡ್‌ನ ಮಹಿಳೆ ಉಳಿಸಿದ್ದಾರೆ."  2010ರ ಬ್ರಿಟ್ ಪ್ರಶಸ್ತಿಗಳ ಯಾವುದೇ ವಿಭಾಗದಲ್ಲಿ ಬೊಯೆಲ್‌ರ ಹೆಸರು ಸೂಚಿಸಲಾಗಿರಲಿಲ್ಲ ಎಂಬ ಕಾರಣದಿಂದಾಗಿ ಪ್ರಾರಂಭದಲ್ಲಿಯೇ ವಿವಾದಗಳಾಗಿದ್ದವು.

## ಸಾಮಾಜಿಕ ವಿಶ್ಲೇಷಣೆ 
### ರೂಪದ ಆಧಾರದ ಮೇಲೆ ತೀರ್ಪು 
ಈ ಆರಂಭದ ಪ್ರತಿಕ್ರಿಯೆಯನ್ನು ಹೆಚ್ಚಿಸುವ ರೀತಿಯಲ್ಲಿ ನಿರ್ಮಾಪಕರು ಬೊಯೆಲ್‌ರನ್ನು ಉದ್ದೇಶಪೂರ್ವಕವಾಗಿ ಪ್ರದರ್ಶಿಸಿ, ಕಾರ್ಯಕ್ರಮದ ಈ ಕಥೆಯ ತಿರುವಿನನ ಸಾಮರ್ಥ್ಯವನ್ನು ನಿರೀಕ್ಷಿಸಿರಬಹುದು ಎಂದು *ದ ಹಫಿಂಗ್‌ಟನ್ ಪೋಸ್ಟ್*  ಬರೆಯಿತು.   *ದ ಹೆರಾಲ್ಡ್*  ಬೊಯೆಲ್‌ರ ಕಥೆಯನ್ನು ಆಧುನಿಕ ನೀತಿಕಥೆ ಹಾಗೂ ಜನರ ಇತರರನ್ನು ಅವರ ದೈಹಿಕ ಕಾಣ್ಕೆಯ ಆಧಾರದ ಮೇಲೆ ತೀರ್ಮಾನಿಸುವ ಪ್ರವೃತ್ತಿಗೆ ಒಂದು ಛೀಮಾರಿ ಎಂದು ವಿವರಿಸಿದೆ.  ಅದೇ ರೀತಿ *ಎಂಟರ್‌ಟೇನ್‌ಮೆಂಟ್ ವೀಕ್ಲಿ* ,

’ದೈಹಿಕ ಆಕರ್ಷಣೆ ಹಾಗೂ ಅಭಿನಯವನ್ನು ನಿರಂತರವಾಗಿ ಮಹತ್ವ ನೀಡುವ ಸಂಸ್ಕೃತಿಯಲ್ಲಿ ಬೊಯೆಲ್‌ರ ಪ್ರದರ್ಶನ ಪ್ರತಿಭೆಯ ಹಾಗೂ ನೈಪುಣ್ಯತೆಗೆ ಸಂದ ವಿಜಯವಾಗಿದೆ’ ಎಂದು ಹೇಳಿತು.  ಅವರ ಆರಂಭದ ವರ್ತನೆ ಹಾಗೂ ಸರಳ ರೂಪ ತೀರ್ಪುಗಾರರನ್ನು ಹಾಗೂ ಪ್ರೇಕ್ಷಕರನ್ನು "ಅವರು ಬಾತುಕೋಳಿ ತರಹ ಕರ್ಕಶ ಕೂಗಿನ ಹಾಡನ್ನು ಹಾಡುತ್ತಾರೆಂದು" ಕಾಯುವಂತೆ ಮಾಡಿತು ಎಂದು *ದ ವಾಷಿಂಗ್ಟನ್ ಪೋಸ್ಟ್*  ನಂಬಿತ್ತು .

ಒಬ್ಬ ದುರ್ಬಲ ವ್ಯಕ್ತಿ ಅಪಹಾಸ್ಯ ಅಥವಾ ಅವಮಾನಕ್ಕೆ ಈಡಾಗುತ್ತಿದ್ದು, ಅನಿರೀಕ್ಷಿತವಾಗಿ ಆ ವ್ಯಕ್ತಿ ಮಹತ್ಸಾಧನೆಯನ್ನು ಗಳಿಸುವುದು ಸಾಹಿತ್ಯ ಜಗತ್ತಿನಲ್ಲಿ ಒಂದು ಸಾಮಾನ್ಯ ತಿರುವಾಗಿದೆ, ಮತ್ತು ಪ್ರೇಕ್ಷಕರ ತಿರಸ್ಕಾರದ ಭಾವಕ್ಕೆ ವಿರುದ್ಧವಾಗಿ ಬೊಯೆಲ್‍ರ ಅತ್ಯುತ್ತಮ ಗುಣಮಟ್ಟದ ಗಾಯನವು ಅವರ ಪ್ರದರ್ಶನವನ್ನು ದೂರದರ್ಶನದ ಒಂದು ಅತ್ಯಂತ ಆಕರ್ಷಕ ಅಂಶವಾಗಿಸಿತು, ಎಂದು ನ್ಯೂಯಾರ್ಕ್‌ನ *ಡೇಲಿ ನ್ಯೂಸ್‌*  ಹೇಳಿತು.

### ಸ್ತ್ರೀವಾದಿ ದೃಷ್ಟಿಕೋನ 
*ದ ಗ್ಯಾದರಿಂಗ್ ನೋಟ್‌*  ನ ಸಂಗೀತ ವಿಮರ್ಶಕರಾದ R.M. ಕ್ಯಾಂಪಬೆಲ್ಲ್‌ರು ಬೊಯೆಲ್‌ರನ್ನು ಎಲ್ಲಾ ಫಿಟ್ಜ್‌ಜೆರಾಲ್ಡ್‌ರಿಗೆ ಹೋಲಿಸಿದರು, ಅದರಲ್ಲೂ "[...ಅದು] ಮಹಿಳೆಯರು ಆಕರ್ಷಕವಾಗಿರದಿದ್ದರೆ ವೃತ್ತಿಜೀವನ ಸ್ಥಾಪಿಸುವುದು ನಿಜವಾಗಿಯೂ ಕಠಿಣ" ಎಂದು ಅವರು ಹೇಳಿದರು.  ಲೆಟ್ಟಿ ಕೊಟಿನ್ ಪೊಗ್ರೆಬಿನ್ *ಹಫಿಂಗ್‌ಟನ್ ಪೊಸ್ಟ್‌* ನಲ್ಲಿನ ಇನ್ನೊಂದು ಲೇಖನದಲ್ಲಿ,  ಜನರು "ಕಳೆದ ವರ್ಷಗಳಲ್ಲಿ ವ್ಯಯವಾಗಿ ಹೋಗಿರುವ ಆಕೆಯ ಪ್ರತಿಭೆಯ ಕುರಿತಾಗಿ ಅತ್ತರೂ", ಬೊಯೆಲ್‌ರ ಆ ಪ್ರದರ್ಶನವು, ಆ ವಯಸ್ಸಿನವರನ್ನು ತಿರಸ್ಕರಿಸುವ ಯುವಜನರ ಸಂಸ್ಕೃತಿಯ ಮೇಲೆ "ಒಂದು ನಿರ್ಧಿಷ್ಟ ವಯಸ್ಸಿನ ಮಹಿಳೆಯರ" ಗೆಲುವು ಆಗಿತ್ತು, ಎಂದು ಬರೆದಿದ್ದಾರೆ.

ತಾನ್ಯಾ ಗೋಲ್ಡ್ *ದ ಗಾರ್ಡಿಯನ್‌* ನಲ್ಲಿ, ಮೊದಲನೆಯ ಧ್ವನಿ ಪರೀಕ್ಷೆಯಲ್ಲಿ ಬೊಯೆಲ್‌ರ ಕುರಿತ ಪ್ರತಿಕೂಲತೆಯಿಂದ ಕೂಡಿದ ಸ್ವಾಗತ ಹಾಗೂ ಪೌಲ್ ಪೊಟ್ಸ್‌ರಿಗೆ ತೋರಿದ ಹೆಚ್ಚು ನಿರಾಸಕ್ತ ಪ್ರತಿಕ್ರಿಯೆಯಲ್ಲಿ ವ್ಯತ್ಯಾಸವು ಸಮಾಜವು ಮಹಿಳೆಯರು ಒಳ್ಳೆಯ-ರೂಪ ಹಾಗೂ ಪ್ರತಿಭೆ ಎರಡನ್ನೂ ಹೊಂದಿರಬೇಕು ಎಂಬ ನಿರೀಕ್ಷೆಯನ್ನು ಹೊಂದಿರುತ್ತದೆ, ಆದರೆ ಪುರುಷರ ಪ್ರತಿ ಇಂತಹ ಯಾವುದೇ ನಿರೀಕ್ಷೆ ಇರುವುದಿಲ್ಲ ಎಂದು ಪ್ರತಿಬಿಂಬಿಸಿತು ಎಂದು ಬರೆದಿದ್ದಾರೆ.  "ಅವರು ಕೈಗೆ ಎಟುಕದ ಹಗಲುಗನಸಿನ ದೇವತೆ ಆಗದೇ ಒಬ್ಬ ಸಾಮಾನ್ಯ ಮಹಿಳೆ ಆದ್ದರಿಂದ ಜನರು ಅವರಿಗೆ ಪ್ರತಿಕ್ರಿಯಿಸುತ್ತಾರೆ" ಎಂದು ಲಾಸ್ ಆಂಜಲ್ಸ್‌ನ ಧ್ವನಿಯ ಶಿಕ್ಷಕ ಎರಿಕ್ ವೆಟ್ರೊ ಹೇಳಿದ್ದಾರೆ.

### ’ಅಮೆರಿಕನ್ ಡ್ರೀಮ್’ 
ಹಲವು ಮಾಧ್ಯಮ ಸೂತ್ರಗಳ ಟಿಪ್ಪಣಿಯ ಅನುಸಾರ ಬೊಯೆಲ್‌ರ ಯಶಸ್ಸು ಸಂಯುಕ್ತ ರಾಷ್ಟ್ರದಲ್ಲಿ ಒಂದು ನಿರ್ಧಿಷ್ಟ ಅನುರಣನವನ್ನು ಉಂಟು ಮಾಡಿದೆ. ಒಬ್ಬ ಅಮೇರಿಕ ಮಾಧ್ಯಮದ ಸುದ್ದಿಗಾರನು, ಬೊಯೆಲ್‌ರ ಪ್ರತಿಭೆಯು ಪ್ರತಿಕೂಲ ಸ್ಥಿತಿ ಹಾಗೂ ಬಡತನವನ್ನು ಜಯಿಸಿದ ಕಥೆಯನ್ನು ಅಮೇರಿಕನ್ ಡ್ರೀಮ್ ಗೆ ಹೋಲಿಸಿರುವುದನ್ನು, *ದ ಸ್ಕಾಟ್ಸ್‌ಮೆನ್‌* ನಲ್ಲಿ ಉಲ್ಲೇಖಿಸಲಾಗಿದೆ.  ಅವರು ತನ್ನ ಸಾಮಾನ್ಯವಾದ ಜೀವನಶೈಲಿಯಲ್ಲಿ, ತನ್ನ ಊರಿನಲ್ಲಿಯೇ ಪಟ್ಟಣದ ಜೀವನದಿಂದ ದೂರವಿದ್ದು ಜೀವಿಸಿದ್ದನ್ನು ಅಸೋಶಿಯೇಟೆಡ್ ಪ್ರೆಸ್ ಬೊಯೆಲ್‌ರ "ಕಷ್ಟಕರ ಜೀವನೋಪಾಯದ ಕಥೆ" ಎಂದು ವಿವರಿಸಿದೆ.

ಅದೇ ರೀತಿ, *ದ ಇಂಡಿಪೆಂಡೆಂಟ್ಸ್‌* ನ ನ್ಯೂಯಾರ್ಕ್‌‌ನ ಸುದ್ದಿಗಾರ ಡೆವಿಡ್ ಉಸ್ಬೋರ್ನ್, "*ಶ್ರೀಕ್*  ಟು *ಮೈ ಫೆರ್ ಲೇಡಿ* ಯಂತಹ ಕಿನ್ನರ ಕಥೆಗಳಲ್ಲಿ ಇರುವಂತೆ ಸಾಮಾನ್ಯ ಹೆಣ್ಣೊಬ್ಬಳು ತಕ್ಷಣವಾಗಿ ಸುಂದರ ಯುವತಿಯಾಗಿ ಬದಲಾಗುವ" ಕತೆಗಳಿಗೆ ಅಮೇರಿಕಾ ಸಂಯುಕ್ತ ಸಂಸ್ಥಾನವು ಯಾವಾಗಲೂ ಸ್ಪಂದಿಸುತ್ತದೆ, ಎಂದು ಬರೆದಿದ್ದಾರೆ.

## ಸಾಂಸ್ಕೃತಿಕ ಉಲ್ಲೇಖಗಳು 
ಅಮೇರಿಕಾದ ಕಾರ್ಟೂನ್ ಕಾರ್ಯಕ್ರಮ *ಸೌಥ್ ಪಾರ್ಕ್‌*  ನ "ಫಾಟ್‌ಬೀಯರ್ಡ್" ಎಂಬ ಒಂದು ಸಂಚಿಕೆಯಲ್ಲಿ ಸುಸಾನ್ ಬೊಯೆಲ್‌ರ ಉಲ್ಲೇಖವನ್ನು 22 ಏಪ್ರಿಲ್ 2009ರಲ್ಲಿ ಪ್ರಸಾರ ಮಾಡಲಾಯಿತು; *ಲೇಟ್ ನೈಟ್ ವಿಥ್ ಜಿಮ್ಮಿ ಫಾಲೊನ್*  ಕಾರ್ಯಕ್ರಮ ಒಂದು ಹಾಸ್ಯ ರೇಖಾಚಿತ್ರವನ್ನು ಪ್ರಸಾರ ಮಾಡಿತು, ಅದರಲ್ಲಿ ಸುಸಾನ್ ಬೊಯೆಲ್‌ರ ಪ್ರದರ್ಶನವು ಜನರ ಮೇಲೆ ಆದ "ಫಿಲ್ ಗುಡ್" ಪ್ರಭಾವವನ್ನು ತೋರಿಸಲಾಗಿತ್ತು;

 *ದ ಸಿಂಪ್‌ಸನ್ಸ್‌* ರು ಅದರ 20ನೇಯ ವಾರ್ಷಿಕೋತ್ಸವದ ಕಾರ್ಯಕ್ರಮ "ಸ್ಪ್ರಿಂಗ್‌ಫೀಲ್ಡ್ಸ್ ಗಾಟ್‌ ಟಾಲೆಂಟ್"‌ನ ಹೊಸ ಜಾಹಿರಾತನ್ನು ಪ್ರಸಾರ ಮಾಡಿತು, ಇದರಲ್ಲಿ ಹೊಮರ್ ಸಿಂಪ್‌ಸನ್ "ಬೊಯೆಲ್‌ರಂತಹ ದೊಡ್ಡ ಗಾಯಕಿ ಆಗಬೇಕೆಂದು" ತನ್ನ ಕನಸಿನ ಬಗ್ಗೆ ಮಾತಾಡಿದ್ದಾರೆ. *ದ ಸಿಮ್ಸ್*  ಎಂಬ ವೀಡಿಯೋ ಗೆಮ್‌ನ ಒಂದು ಯುರೋಪಿಯನ್ ಟ್ರೇಲರ್‌ನಲ್ಲಿ ಬೊಯೆಲ್‌ರಂತೆ ನಟಿಸುವ ಒಂದು ಪಾತ್ರ ಸೇರಿದೆ.

ಜೂನ್ 2009ರಲ್ಲಿ, BBC ಆಕಾಶವಾಣಿ 4 "ಐ ಡ್ರೀಮ್ಡ್ ಅ ಡ್ರೀಮ್" ಎಂಬ ಒಂದು ಚಿಕ್ಕ ಕಥೆಯನ್ನು ಪ್ರಸಾರ ಮಾಡಿತು, ಇದು ಬೊಯೆಲ್‌‍ರ *ಬ್ರಿಟೆನ್ಸ್ ಗಾಟ್ ಟಾಲೆಂಟ್‌* ನಲ್ಲಿನ ರೂಪ ಹಾಗೂ ಗೊರ್ಡನ್ ಬ್ರೌನ್‌ರ ರಾಜಕೀಯ ಸಂಕಷ್ಟಗಳ ಸಂಯೋಜನೆಯ ಮೇಲೆ ಆಧಾರಿತವಾಗಿದೆ.  *30 ರಾಕ್‌‍''  ಕಾರ್ಯಕ್ರಮದ 5 ನವೆಂಬರ್ 2009ರ ಸಂಚಿಕೆಯಲ್ಲಿ ಕ್ಯಾತಿ ಗೆಯಸ್ (ಮಾರ್ಸಲಿನ್ ಹೊಗಟ್) ಪಾತ್ರವನ್ನು ಕೆಟ್ಟ ಉಡುಗೆಯಲ್ಲಿ, ಸುಸಾನ್ ಬೊಯೆಲ್‌ರಂತೆ ಹಾಡುವುದನ್ನು ಪ್ರದರ್ಶಿಸಲಾಯಿತು. ಈ ಕುರಿತು ಲಿಜ್ ಲೆಮನ್ ಹಾಗೂ ಜ್ಯಾಕ್ ಡೊನಾಘೆ ದೊಡ್ಡ ತಿರಸ್ಕಾರವನ್ನು ವ್ಯಕ್ತಪಡಿಸಿದರು.

## ಧ್ವನಿಮುದ್ರಿಕೆ ಪಟ್ಟಿ 
### ಸ್ಟುಡಿಯೋ ಆಲ್ಬಮ್‌ಗಳು 
### ಏಕವ್ಯಕ್ತಿ 
### ವರ್ಷದ-ಕೊನೆಯ ಚಾರ್ಟ್‌ಗಳು 
## ಆಕರಗಳು 
## ಹೊರಗಿನ ಕೊಂಡಿಗಳು 
* 
* 

ವರ್ಗ:೧೯೬೧ ಜನನ
ವರ್ಗ:ಬ್ರಿಟೇನ್ಸ್ ಗಾಟ್ ಟ್ಯಾಲೆಂಟ್‌ ಸ್ಪರ್ಧಿಗಳು
ವರ್ಗ:ಕೋಲಂಬಿಯಾ ರೆಕಾರ್ಡ್ಸ್ ಕಲಾವಿದರು
ವರ್ಗ:ಇಂಟರ್ನೆಟ್ ಮೇಮ್ಸ್
ವರ್ಗ:ಸ್ಕಾಟಿಷ್ ಹಾಡುಗಾರ್ತಿಯರು
ವರ್ಗ:ಐರಿಷ್ ಮೂಲದ ಸ್ಕಾಟಿಷ್ ಜನರು
ವರ್ಗ:ಸ್ಕಾಟಿಷ್ ರೋಮನ್ ಕ್ಯಾಥೋಲಿಕ್ ಜನರು
ವರ್ಗ:ಟಾರ್ಚ್ ಗಾಯಕರು
ವರ್ಗ:ಪಾಶ್ಚಾತ್ಯ ಶಾಸ್ತ್ರೀಯ ಸಂಗೀತಗಾರರು